**Z A P I S N I K**

sa 1. konstituirajuće sjednice Vijeća srpske nacionalne manjine

1. konstituirajuća sjednica Vijeća srpske nacionalne manjine Općine Civljane /Vijeće/ održana je 23. lipnja 2023. godine u prostorijama Općine Civljane s početkom rada u 10.00 sati.

Sukladno Zakonu o izboru vijeća i predstavnika nacionalnih manjina ( Narodne novine 25/19) sjednicu je sazvao Općinki načelnik Općine Civljane g. Petar Preočanin. Vođenje sjednice povjereno je službenici Jedinstvenog upravnog odjela Općine Civljane Marici Šiško koja je nakon evidencije odaziva i pozdravnog govora najavila slijedeći

# D N E V N I R E D

1. Utvrđivanje kvoruma
2. Izvješće o provedenim izborima i verifikacija mandata
3. Utvrđivanje privremenog predsjedatelja koji će predsjedavati sjednicom do izbora predsjednika Vijeća
4. Izbor predsjednika Vijeća
5. Razno.

**RASPRAVA I ODLUČIVANJE PREMA UTVRĐENOM DNEVNOM REDU**

**Ad1. Utvrđivanje kvoruma**

Predsjedavajući gđa. Marica Šiško izvršila je prozivku vijećnika te konstatirao da se na 1. sjednicu Vijeća srpske nacionalne manjine Općine Civljane odazvalo 7 od ukupno 10 vijećnika, te da su stvoreni uvjeti za pravovaljano odlučivanje.

Popis nazočnih vijećnika: Krste Barišić, Mirjana Damjanović,

Ilija Bjelobrk, Đorđe Zelenović, Bojana Cvijanović, Brankica Preočanin i Marija Milaš.

Nenazočni vijećnici: Ljubomir Crnomarković, Marko Crnomarković i Nikola Preočanin, su opravdano izostali.

**Ad2. Izvješće o provedenim izborima i verifikacija mandata**

 Na temelju Odluke Općinskog izbornog povjerenstva o rezultatima izbora za članove/ce VSNM Općine Civljane koji su provedeni 07. svibnja 2023. godine i postali konačni 11. svibnja 2023. godine, bilježimo podatke u cijelosti kako slijedi:

Za srpsku nacionalnu manjinu u Općini Civljane:

- Od ukupno upisanih birača: 155 glasovanju je pristupio 21 birač od čega je prema glasačkim listićima glasovalo:

- Glasovalo birača 21

- Važećih listića 21

- Nevažećih listića 0

U Vijeće srpske nacionalne manjine izabrani su slijedeći kandidati/kandidatkinje:

1. Krste Barišić 16 glasova

2. Mirjana Damjanović 6 glasova

3. Ilija Bjelobrk 5 glasova

4. Đorđe Zelenović 5 glasova

5. Ljubomir Crnomarković 4 glasa

6. Marko Crnomarković 4 glasa

7. Nikola Preočanin 4 glasa

8. Bojana Cvijanović 3 glasa

9. Brankica Preočanin 3 glasa

10. Marija Milaš 2 glasa

Ostavki i stavljanja mandata u mirovanje nije bilo.

**Ad3. Utvrđivanje privremenog predsjedatelja koji će predsjedavati sjednicom Vijeća**

 Temeljem članka 104. Zakona o izboru vijeća i predstavnika nacionalnih manjina privremenim zasjedanjem Vijeća predsjedava kandidat koji je dobio najveći broj glasova.

 Do izbora predsjednika predsjedava vijećnik koji je dobio najveći broj glasova, dakle gosp. Krste Barišić, koji preuzima vođenje sjednice.

**Svečana prisega članova Vijeća**

Privremeni predsjedatelj g. Krste Barišić poziva na davanje svečane prisege na način da vijećnici ustanu i nakon što se pročita tekst potvrde davanje prisege riječju „prisežem“.

Nakon date prisege svi vijećnici su potpisali tekst prisege i predali ju privremenom predsjedatelju g. Krsti Barišiću.

Tekst prisege na koju su vijećnici prisegnuli glasi: „Prisežem da ću prava i obveze vijećnika Vijeća srpske nacionalne manjine Općine Civljane obavljati savjesno i odgovorno radi gospodarskog i socijalnog probitka Vijeća i Općine Civljane, da ću se u obnašanju dužnosti vijećnika pridržavati Ustava, Zakona i Statuta Vijeća srpske nacionalne manjine i da ću štititi ustavni poredak Republike Hrvatske.“

**Ad4. Izbor predsjednika Vijeća**

Predsjedatelj traži prijedloge kandidata za predsjednika Vijeća.

Gospodin Đorđe Zelenović iznosi prijedlog:

* za predsjednika Vijeća predlaže se Krste Barišić.

Drugih prijedloga nije bilo.

Sukladno odredbama Ustavnog zakona kojim se uređuju prava nacionalnih manjina predsjednik Vijeća bira se tajnim glasovanjem putem listića na način zaokruživanja rednog broja ispred imena kandidata.

Nakon provedenog glasovanja za predsjednika Vijeća izabran je kandidat Krste Barišić jednoglasno sa 7 glasova.

**Ad5. Razno**

Novoizabrani predsjednik Vijeća srpske nacionalne manjine Općine Civljane g-din Krste Barišić održao je prigodni govor zahvale uz nadu da će u ovom četverogodišnjem mandatnom razdoblju u odnosu na povoljnije okolnosti i suradnju sa Izvršnom vlasti Općine, rad Vijeća biti dobar i uspješan.

Sjednica Vijeća završila je sa radom u 10.45 istoga dana.

Zapisnik sastavila:

Marica Šiško

 Predsjednik Vijeća

 Krste Barišić, v.r.

 \_\_\_\_\_\_\_\_\_\_\_\_\_\_\_\_\_\_\_

Ovjerovitelji zapisnika:

1. Cvijanović Bojana

\_\_\_\_\_\_\_\_\_\_\_\_\_\_\_\_\_\_\_

1. Bjelobrk Ilija

\_\_\_\_\_\_\_\_\_\_\_\_\_\_\_\_\_\_\_